Националният отбор по футбол на Португалия представлява страната в международните футболни срещи. Контролира се от Португалската футболна федерация. Прякорът на Португалия е "селесао", също както прякора на бразилския национален отбор. Най-големите успехи на Португалия са: европейски шампион на първенството 2016 г. във Франция, трето място на световното първенство (СП) през 1966 г. в Англия, четвърто място на СП'2006 г. в Германия, вицешампион на европейското първенство (ЕП) през 2004 г., на което е домакин, полуфинал на европейските първенства през 1984, 2000 и 2012 г.